गुवाहाटी : आसाम प्रदेश भारतीय जनता पार्ति सुंद'यै बि जे पि आ राज्योनि गंब्रै बिधान सभा बियाब (LAC) नि बिसायख'थि 2019 खौ लानानै साखा फारा जानायखौ नुनो मोनदों। दासिमाव भारतनि बिसायख'थि आयोगआ हादोरसानि दाब दाब मासियाव बिसायख'थि खुंनायनि सान फोसाव जानाय नि बादियै आसामावबो फैगो 21 अक्ट'बर खालि बाइ प'ल (Bye poll) भट खुंफुंनाय जागोन। आसाम प्रदेश बि जे पि नि गोजौ सारिनि गागि दैदेनगिरि फोरा सावराय जथुमाव बरपेटा नि जनिया बियाबनि थाखाय बिजाथि गसंहोनाय आयदायाव थिरांथा लानो हायाखै। बृहस्पतिबार खालि जानो जाथाव बिजाथिखौ थि खालामगोनखौ मिथिहोयो।